**Hei tu!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hei tu!

...

Hei tu, popor târât în sclavie, ascultă,

Ascultă cum inima încă-ți mai bate!

Hei tu, popor târât către moarte,

Când ți-ai pierdut dorința de luptă?!

...

Hei tu, popor cu soarta mutilată

De-nchinătorii beznei fără fund

Cum de nu-ți auzi inima bătând?!

Ce te vei face când va-nceta să bată?!

...

Hei tu, popor vândut rămas fără credință,

Nu te-ai săturat să-ți fie numai greu?!

Hei tu, când te-ai rătăcit de Dumnezeu?

Nu știi că moartea-n luptă-i biruință?

...

Hei tu, popor târât în sclavie, ascultă,

Ascultă cum inima încă-ți mai bate!

Hei tu, popor târât către moarte,

Când ți-ai pierdut dorința de luptă?

...

Hei tu, popor, n-auzi cum strigă străbunii?

Ce s-a-ntâmplat cu tine, trezește-te odată,

Că moartea țării tale la orizont se-arată

Ce s-a-ntâmplat Doamne cu românii?!

...

Hei tu, popor bătrân, fără asemănare,

Trezește-te cât încă mai pâlpâie lumina,

Trezește-te odată și curăță grădina,

Că ți-au jucat-o porcii în picioare!

...

Hei tu, popor târât în sclavie, ascultă,

Ascultă cum inima încă-ți mai bate!

Hei tu, popor târât către moarte,

Când ți-ai pierdut dorința de luptă?